Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: sportkörök tagjaira is, ennek értelmében a Budapesti Sakkszövetségre is. A Magyar Sakkszövetség mûködésére az egyesülési jogról szóló 1989. évi II. törvény és a Ptk. szabályai, valamint a tevékenységét szabályozó belsõ szabályzatok az
Paragraph Index: 1128

sportkörök tagjaira is, ennek értelmében a Budapesti Sakkszövetségre is. A Magyar Sakkszövetség mûködésére az egyesülési jogról szóló 1989. évi II. törvény és a Ptk. szabályai, valamint a tevékenységét szabályozó belsõ szabályzatok az irányadók. Az adatvédelmi biztosnak nem feladata, hogy a Magyar Sakkszövetség határozatainak és belsõ szabályzatainak az érvényesülését figyelemmel kísérje. A leveléhez csatolt 2000. november 21-én kelt, Budapesti Sakk Szövetség Versenybírósága által írt és az Ön személyes adatait tartalmazó levéllel kapcsolatosan adatvédelmi vizsgálat lefolytatásának az Avtv. 27. §-ának (1) bekezdése alapján nincs helye, tekintettel arra, hogy az ügyben bírósági eljárást is kezdeményezett. Budapest, 2005. augusztus 22. Üdvözlettel: Dr. Péterfalvi Attila (1803/A/2004) [Állásfoglalás: az újságíró a kórházi benntartózkodása során a betegtársairól passzív módon, a mindennapi kórházi kommunikáció keretében megtudhatott információkat, de ezek felhasználásához, névvel összeköthetõ módon történõ nyilvánosságra hozatalához már mindenképpen szükséges az érintett írásbeli hozzájárulása] Dr. Falus Ferenc fõigazgató úrnak Nyírõ Gyula Kórház Budapest Tisztelt Fõigazgató Úr! Dr. Lenkovics Barnabás országgyûlési biztos úrnak címzett, 2005. június 8-án kelt beadványának adatvédelmet érintõ részével kapcsolatban engedje meg, hogy az alábbiakról tájékoztassam: Bata Zsuzsa, a Blikk c. újság újságírónõje – az Ön elmondása szerint – a kórházat megtévesztve, színlelt panaszokkal és inkognitóban „beférkõzött” a Nyírõ Gyula Kórház addiktológiai osztályára, és kórházi élményeirõl késõbb cikksorozatban számolt be. Az újságírónõ állítólagos nyilatkozata szerint az osztályon tartózkodása alatt a betegtársai különleges adataihoz is hozzájutott. Álláspontom kialakítása elõtt – mivel Ön erre nem hatalmazott fel, és a szóban forgó cikkeket sem ismerem – nem volt alkalmam a konkrét eset körülményeit megismerni, ezért csak általános tájékoztatást nyújthatok. Az Ön által idézett adatvédelmi törvény, valamint szektorális párja, az egészségügyi és a hozzájuk kapcsolódó

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes